b'\n_START_ARTICLE_\nVytautas Kurnickas\n_START_PARAGRAPH_\nVytautas Kurnickas (g. 1955 m. liepos 23 d. Upyt\xc4\x97je) \xe2\x80\x93 Lietuvos dainininkas (tenoras), kompozitorius.\n_START_SECTION_\nBiografija\n_START_PARAGRAPH_\n1968\xe2\x80\x931972 m. mok\xc4\x97si Panev\xc4\x97\xc5\xbeio konservatorijoje, 1974\xe2\x80\x931978 m. \xe2\x80\x93 Kauno J. Gruod\xc5\xbeio auk\xc5\xa1tesniojoje muzikos mokykloje, 1984 m. baig\xc4\x97 Lietuvos konservatorijos V. Daunoro klas\xc4\x99. 1984\xe2\x80\x931985 m. Kauno muzikinio teatro, 1985\xe2\x80\x931986 m. Klaip\xc4\x97dos liaudies operos teatro, 1987\xe2\x80\x931996 m. Klaip\xc4\x97dos muzikinio teatro, nuo 1994 m. Lietuvos nacionalinio operos ir baleto teatro solistas.\n_START_SECTION_\nK\xc5\xabryba\n_START_PARAGRAPH_\nSuk\xc5\xabr\xc4\x97 daugiau kaip 30 muzikini\xc5\xb3 vaidmen\xc5\xb3. Dainavo vokalini\xc5\xb3 simfonini\xc5\xb3 k\xc5\xabrini\xc5\xb3 solo partijas. Sureng\xc4\x97 solini\xc5\xb3 koncert\xc5\xb3, dainavo su kameriniais ansambliais, kameriniais ir simfoniniais orkestrais. Gastroliavo su Lietuvos nacionaliniu operos ir baleto teatru Europos valstyb\xc4\x97se, JAV, Kanadoje, Australijoje, Taivane._NEWLINE_Suk\xc5\xabr\xc4\x97 vokalini\xc5\xb3 cikl\xc5\xb3, apie 300 dain\xc5\xb3 ir romans\xc5\xb3, i\xc5\xa1leido rinkini\xc5\xb3.'